Notodden nye stasjon

Notodden nye stasjon er en jernbanestasjon på Tinnosbanen i Notodden i Vestfold og Telemark. Den ble satt i drift fra 1919 da forbindelsen til Bratsbergbanen ble åpnet. Stasjonen er utstyrt med en tømmerterminal med fire lastespor. Stasjonen er bemannet med togekspeditør og det er kafé der. I 2004 ble persontogtrafikken flyttet ned til Notodden skysstasjon (daværende Notodden kollektivterminal), men i perioden mellom 2015 og 2020 ble stasjonen igjen benyttet, inntil man fikk elektrifisert sporet til skysstasjonen.

Stasjonen var tegnet av Gudmund Hoel og var ferdig i 1917, to år før den ble tatt i bruk, og erstattet Notodden gamle stasjon som hadde vært endestasjon på Tinnosbanen siden den ble åpnet i 1909. Driften på Tinnosbanen opphørte i 1991, mens jernbanestrekningen sørfra ble forlenget 800 meter nærmere sentrum til Notodden kollektivterminal, som dermed erstattet Notodden nye stasjon i 2004.

Notodden nye stasjon er eneste bystasjon som er foreslått vernet av Jernbaneverket.

I slutten av juli 2011 ble stasjonsområdet rammet av flom med påfølgende ras. Både dreieskiven og vognhallen var svært nær å følge med rasmassene ut i båthavnen på nedsiden. Mye av den verneverdige infrastrukturen ble skadet eller ødelagt. Jernbaneverket lovet at området skulle bli bygget opp igjen.. I juni 2012 var reparasjonsarbeidet fullført og stasjonen ble åpnet 9. juni. Anledningen ble benyttet til å oppgradere signalanlegget.

10. august 2015 ble persontrafikken flyttet tilbake til Notodden nye stasjon fordi sporet til skysstasjonen ikke var elektrifisert.. 11. desember 2020 var siste togavgang fra stasjonen, mens det nyelektrifiserte sporet til skysstasjonen ble tatt i bruk fra 14. desember.

Referanser

Litteratur

Eksterne lenker

Jernbanestasjoner på Tinnosbanen
Jernbanestasjoner på Bratsbergbanen
Tømmerterminaler i Norge
Jernbanestasjoner åpnet i 1919
1919 i Norge
Gerhard Fischer
Gudmund Hoel
Jernbanebyggverk i Notodden
Jernbanestasjoner i Norge uten persontrafikk